અંબાજી ડમ્પિંગ સ્ટેશનમાં રવિવારે લાગેલી એકાએક આગે સોમવારે રાત્રે ફરી એકવાર રૌદ્ર સ્વરૂપ ધારણ કરતાં નાસભાગ મચી હતી. આસપાસના વાતાવરણમાં આગના ધૂમાડા પ્રસરી જતાં નજીકમાં આવેલી સોસાયટીના લોકોને ગૂંગળા મણ થતાં ભારે અફરાતફરી મચી ગઇ હતી. સ્થાનિક હોસ્પિટલ અને ફાયર તંત્રએ તત્કાળ ઘટના સ્થળે દોડી જઇને આગને કાબૂમાં લેવા સાથે ગૂંગળામણ અનુભવતા આઠ જેટલા લોકોને ૧૦૮ એમ્બ્યુલન્સમાં સ્થાનિક કોટેજ હોસ્પિટલમાં ખસેડ્યા હતા.